รายงานของคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบทำหน้าที่ในการช่วยให้คณะกรรมการบริษัท ทุ่งคาฮาเบอร์ จำกัด
(มหาชน)ดำเนินงานด้วยความรับผิดชอบในเรื่องเกี่ยวกับการรายงานงบการเงินของบริษัทเพื่อให้มั่นใจว่าการดำเนินงานดังกล่าวถูกต้องและเป็นไปตามกฎระเบียบของตลาดหลักทรัพย์แห่งประเทศไทยและมาตราฐานอื่นๆที่เกี่ยวข้องของรัฐและระเบียบข้อบังคับต่างๆ;
รวมถึงการบริหารความเสี่ยงและการประเมินผลการควบคุมภายใน นอกจากนี้
คณะกรรมการตรวจสอบยังทำหน้าที่ในการตรวจสอบประสิทธิภาพการดำเนินงานของฝ่ายตรวจสอบภายในของบริษัทและการจัดการความสัมพันธ์ของบริษัทกับผู้สอบบัญชี

ในปีพ.ศ. 2554
ที่ผ่านมาโดยการลาออกจากตำแหน่งประธานคณะกรรมการตรวจสอบของนายกฤตภาส กณิกนันต์
ในช่วงปลายเดือนตุลาคม 2554 และการลาออกของนายปราโมทย์
บันสิทธิ์จากกรรมการตรวจสอบในช่วงปลายเดือนตุลาคม 2554 เช่นเดียวกัน
โดยตั้งแต่เดือนพฤศจิกายน พ.ศ. 2554 เป็นต้นมา
คณะกรรมการตรวจสอบชุดปัจจุบันประกอบไปด้วยกรรมการอิสระ 3 ท่าน ประกอบด้วย นายเรวัติ
ฟล่อโร เป็นประธานคณะกรรมการตรวจสอบ ดร.วิชัย เชิดชีวศาสตร์และนายบัณฑิต
แสงเสรีธรรมเป็นกรรมการตรวจสอบ

ในปี 2554 คณะกรรมการตรวจสอบได้จัดให้มีการประชุมอย่างเป็นทางการ 9
ครั้งเพื่อให้สามารถปฎิบัติงานที่รับผิดชอบได้อย่างมีประสิทธิภาพ ก่อนการประชุมอย่างเป็นทางการ
คณะกรรมการตรวจสอบได้จัดให้มีการประชุมอย่างไม่เป็นทางการของคณะทำงาน
เพื่อหารือและแลกเปลี่ยนความคิดเห็นเกี่ยวกับเรื่องที่มีผลต่อการเปิดเผยข้อมูลเพื่อให้เป็นไปตามหลักการกำกับดูแลที่ดี
ในงบการเงินระหว่างกาลและงบการเงินประจำปีของบริษัทฯในการประชุมของคณะกรรมการตรวจสอบทุกครั้งที่เป็นทางการและไม่เป็นทางการ
ประธานคณะกรรมการตรวจสอบได้เรียนเชิญประธานเจ้าหน้าที่บริหารและเจ้าหน้าที่ระดับบริหารที่เกี่ยวข้อง
ได้แก่พนักงานอาวุโสของฝ่ายบัญชีและการเงิน
เจ้าหน้าที่ฝ่ายกฎหมายและผู้ตรวจสอบภายในเข้าร่วมประชุมด้วยทุกครั้ง
นอกจากนี้ผู้สอบบัญชีภายนอกได้เข้าร่วมประชุมคณะกรรมการตรวจสอบทุกครั้งและร่วมประชุมเกี่ยวกับการนำเสนอรายงานงบการเงินไตรมาสที่
4 สิ้นสุดปีที่ได้รับการสอบทานแล้วด้วย

จากการหารือกับผู้สอบบัญชี
คณะกรรมการตรวจสอบมีความเห็นร่วมกับผู้สอบบัญชีในประเด็นสำคัญที่ส่งผลต่อการดำเนินงานของบริษัทฯ
ดังนี้

1.  เรื่องข้อพิพาทางกฎหมายกับสำนักงานปฎิรูปที่ดินเพื่อการเกษตรกรรม
    คดีแพ่งทียังคงค้างคาอยู่ในปีพ.ศ. 2554 ก็และบริษัท ทุ่งคำ จำกัด
    ยังคงมีค่าใช้จ่ายสำหรับค่าธรรมเนียมการใช้ที่ดินสะสมในบัญชี ยอดคงค้างอยู่ที่ 15
    ล้านบามในปี 2554 ซึ่งทำให้ยอดสะสมคงค้างรวมอยู่ที่ประมาณ 216 ล้านบาท

2.  ข้อพิพาทกับธนาคารต่างประเทศที่ยังไม่สามารถดำเนินการให้แล้วเสร็จ แต่ในปี 2554
    มีการดำเนินการที่ก้าวหน้าไปมาก โดยค่าใช้จ่ายทางกฎหมายที่เกี่ยวข้องอยู่ที่ประมาณ 20
    ล้านบาทและการขาดทุนจากอัตราแลกเปลี่ยนของการเรียกร้องค่าปรับประมาณ 3
    ล้านบาทสำหรับปี 2554 และยอดรวมสะสมสำหรับการขากทุนอยู่ที่ 20 ล้านบาท

3.  ค่าใช้จ่ายเงินชดเชยการเกษียณของกรรมการผู้จัดการจำนวน 24 ล้านบาท ในปี 2554

4.  ความล่าช้าในการขนส่งแร่ทองแดงของเดือนธันวาคม 2554 ซึ่งส่งผลให้รายได้ลดลงประมาณ
    60 ล้านบาท

5.  ความล่าช้าในขั้นตอนการอนุมัติประทานบัตรจากรัฐบาลและการที่อัตราค่าภาคหลวงและค่าธรรมเนียมอื่นๆที่ภาครัฐเรียกเก็บได้เพิ่มขึ้น
    ซึ่วมากกว่าในขณะที่บริษัทฯได้ทำสัญญาสำรวจและขุดเจาะกับรัฐบาลอย่างมาก

นอกจากนั้น
คณะกรรมการตรวจสอบยังตระหนักและควบคุมดูแลอย่างใกล้ชิดในเรื่องการพัฒนาต่างๆในปี 2554
ดังต่อไปนี้:

1.  หลายเหตุการณ์ที่ส่งผลในเชิงลบแก่บริษัท บริษัท ทุ่งคาฮาเบอร์ จำกัด
    (มหาชน)จำเป็นอย่างยิ่งที่ต้องมีการดำเนินการฟื้นฟู

2.  บริษัทฯได้รับรายงานไปยังสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.)เกี่ยวกับเรื่องการไม่ปฎิบัติตามระเบียบที่ถูกต้องและมีคำสั่งให้ดำเนินการจัดทำรายงานการตรวจสอบเป็นกรณีพิเศษโดยบริษัทผู้สอบบัญชีที่ได้การรับรองให้เป็น
    4 บริษัทผู้สอบบัญชีใหญ่

  งบการเงินสำหรับปีสิ้นสุดวันที่ 31 ธันวาคม 2554
  ได้จัดทำโดยฝ่ายบริหารและผู้ตรวจสอบบัญชีภายนอกโดยการแต่งตั้งบริษัทผู้สอบบัญชี สำนักงาน
  เอ.เอ็ม.ที แอสโซซิแอท เพื่อตรวจสอบงบการเงินและการดำเนินงานต่างๆของบริษัทสำหรับปี
  2554 ซึ่งคณะกรรมการตรวจสอบเห็นด้วยกับผลการตรวจสอบของผู้สอบบัญชีภายนอก

  สำหรับในปี 2555
  นี้คณะกรรมการตรวจสอบจะดำเนินการจัดทำและพัฒนาระบบการตรวจสอบภายในที่มีประสิทธิภาพและระบบการควบคุมภายในที่เหมาะสม
  โดยวิธีการเพื่อที่จะปกป้องสินทรัพย์และเพิ่มประสิทธิภาพในการบริหารความเสี่ยงในจุดที่สำคัญต่อการดำเนินงานของบริษัทฯ

ทั้งนี้ ขณะที่คณะกรรมการตรวจสอบเขียนรายงานฉบับนี้
บริษัทฯยังคงอยู่ระหว่างการสรรหาบริษัทผู้สอบบัญชี เพื่อให้เป็นผู้สอบบัญชีบริษัทฯ
และบริษัทย่อยในปี 2555 เนื่องด้วยเหตุผลทั้งปัจจัยภายในและภายนอก
อีกทั้งการติดต่อประสานงานกับบริษัทผู้สอบบัญชี 27 บริษัทที่ได้รับการรับรองนั้นยังไม่ได้รับผลการตอบรับ

นายเรวัติ โฟล์โร

ประธานคณะกรรมการตรวจสอบและกรรมการอิสระ

กรุงเทพฯ: 12 มีนาคม 2555